**GOSPODARSKI RAZVOJ V SLOVENSKIH DEŽELAH**

**Preberi besedila ter reši naloge.**

1. **Kmetijstvo**

**Modernizacija kmetijstva, ki se je začela v času Marije Terezije in Jožefa II., je po letu 1800 začela kazati prve rezultate. Leta 1847 je časopis Kmetijske in rokodelske novice objavil naslednji zapis:**

»Štiri velike stopnje, ktere so kmetovalci v poslednjih 70 letih v kmetijstvu naprej storili, so tele: prva, da so začeli pogostoma deteljo sejati in živino v hlevih rediti; druga, da so začeli krompir saditi; tretja, da so začeli setev žit in druzih sadežev umno verstiti in primerno premenovati; četrta pa da so začeli za pomnoženje gnoja bolj skrbeti in za rejo lepše govedine poganjati se.«

V besedilu podčrtaj novosti na področju kmetovanja.

Razmisli in zapiši, zakaj so bile te novosti zelo pomembne. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V tem času se je spreminjala tudi zunanja podoba vasi in navade kmečkega prebivalstva.** Pisatelj Janez Trdina se je svojega otroštva v Mengšu spominjal takole:

»Lesene koče, slamnate strehe so ginile ko sneg spomladi. Videlo se je čedalje več lišpa, svile, baržuna, pavole, gosposkih sukenj in hlač, začele so premagovati mestne šege. Kavo je jela srkati ena hiša za drugo, v naši jo je vpeljala bratova žena, mesto žgancev je jela kuhati zjutraj silno skledo kofka, zraven seve moral je biti bel kruh. Pek je prodal lahko vse. Mnogim gospodinjam se ni ljubilo več peči, nekatere so trdile, da se živi tako ceneje, kava da jih stoji manj od dobrih žgancev, ker ne zgori toliko drv…«.

Kako so se spreminjale navade prebivalstva? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Začetki industrije**

**Tudi v slovenskih deželah so začele nastajati prve bombažne predilnice - prva prav v Ajdovščini leta 1828. Sprva je delovala na vodni pogon, leta 1843 so v njej zagnali prvi parni stroj. Druga strojna predilnica je delovala v Ljubljani, tretja pa v Preboldu.**

Novice so leta 1843 poročale: (\*sukno = blago iz volne, platno = blago iz lanu)

»Znano je, da so gorenjski suknarji večidel opešali in še več jih je jenjalo sukno delati. Kje so časi, ki so še pred 15 leti bili, ko so bili mojstri tako prevzetni, da si ga moral prositi, da ti je sukno prodal. Če pa sedaj po gorenjskem suknu vprašaš, ga skoraj nobeden nima. Zakaj se je to tako grozno spremenilo? Znano je, da Čehi lepše sukno in platno delajo ko mi, pa ga vendar cenejši prodajajo in tako nam dobičke prevzemajo.«

Zakaj je začela propadati domača obrt? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_